ORTT: Nem indulhat újra a Pannon Rádió
Az Országos Rádió és Televízió Testület elutasította a Pannon Rádiót mûködtetõ társaság kérelmét, és nem vonja vissza mûsorszolgáltatási szerzõdésük felmondását. Így a korábban MIÉP-közelinek tartott adó nem sugározhat újra.
Nem indulhat újra a korábban Pannon Rádió néven ismertté vált Magyar Zene Rádiója, mivel az Országos Rádió és Televízió Testület (ORTT) a múlt héten ismét elutasította az adót mûködtetõ társaság azon kérését, hogy vonja vissza mûsorszolgáltatási szerzõdésük felmondását - mondta Vékony Éva, az ORTT szóvivõje. Nincs szabály arra, hogy hány alkalommal kérheti ezt a médium - tette hozzá a szóvivõ, és hozzátette: nem elsõ alkalommal fordult a Gidó Média Kft. az ORTT-hez a tavaly októberben elfogadott határozat megváltoztatása érdekében.

Az egyik, név nélkül nyilatkozó testületi tag közlése szerint, a médiahatóság 2003. október 2-án döntött úgy, hogy 15 napos határidõvel felmondja a társasággal fennálló mûsorszolgáltatási szerzõdést. Erre egyebek mellett az adott okot, hogy a társaság jelentõs - más forrás közlése szerint több tízmillió forintos - díjhátralékot halmozott fel az ORTT-vel szemben. Az ORTT ugyanakkor döntött arról is, hogy kezdeményezi a társaság felszámolását, amely keretében érvényesíteni lehet a testülettel szembeni tartozást. Erre az adó egyik munkatársának közlése szerint még tavaly sor is került.

Gidófalvi Attila, a Gidó Média ügyvezetõ igazgatója kedden azt közölte az MTI érdeklõdésére: folyamatban lévõ ügyrõl van szó, ezért egyelõre nem kíván nyilatkozni a témában.

A Pannon Rádió 2000 õszén kezdte meg mûködését; a társaságban nem sokkal késõbb, ajándékozással 26 százalékos tulajdonrészt szerzett a Csurka István MIÉP-elnök által életre hívott Bocskai István Szabadegyetemért Alapítvány. Miután a kft. az alapítvánnyal 2002 májusában megszakította az együttmûködést, a rádióhoz fûzõdõ összes jog birtokában lévõ Gidófalvi Attila új helyszínre tette át a mûsor sugárzását. A Hírközlési Felügyelet végül mintegy féléves vita után záratta le az alapítvány által - a hatóság szerint szabálytalan módon - mûködtetett adót.
Országos Rádió és Televízió Testület Pannon Rádió mûsorszolgáltatás társaság